Diari Oficial de la Generalitat Valenciana


Sumari del DOGV 1856, del 07-09-1992 (1992/825817)

DECRET 149/1992, de 28 d'agost, del Govern Valencià, pel qual fixa les taxes a satisfer per la prestació de serveis acadèmics universitaris per al curs 1992-1993.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/08/28/149/dof/vci/html**

### Dades del document

Número de DOGV
:   1856

Data del DOGV
:   07-09-1992

Secció del DOGV
:   DISPOSICIONS GENERALS

Número del document
:   1992/825817


Data del document
:   28-08-1992

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 149/1992, de 28 d'agost, del Govern Valencià, pel qual fixa les taxes a satisfer per la prestació de serveis acadèmics universitaris per al curs 1992-1993.  
D'acord amb la Llei Orgànica 11/1983, de 25 d'agost, de Reforma Universitària, les taxes acadèmiques per estudis conduents a títols oficials seran fixades per la comunitat autònoma corresponent, dins els límits que establirà el Consell d'Universitats, mentre que els corresponents a la resta d'estudis les fixarà el consell social de cada universitat.  
Per la seua banda, la Llei de la Generalitat Valenciana 7/1989, de 20 d'octubre, ha delimitat el concepte i el règim jurídic específic de taxa i ha preceptuat que la fixació i modificació de la quantia es realitzarà per decret del Govern Valencià.  
El proper curs acadèmic 1992-93 hauran de coexistir dos sistemes d'estructuració dels ensenyaments: el tradicional, de cursos i assignatures, que fins ara representa el sistema més generalitzat, i el de crèdits, derivat del Reial Decret 1497/1987, de 27 de novembre, que ha instaurat el sistema de crèdits com una estructura més adequada per a determinar càrrega lectiva.  
En aquest context normatiu, cal fixar les taxes a satisfer pels alumnes per la prestació del servei públic de l'educació superior durant el proper curs acadèmic 1992-1993, i actualitzar les tarifes fixades pel Decret 151/1991, de 29 d'agost, del Govern Valencià, per al proppassat curs acadèmic, dins els límits establerts pel Consell d'Universitats en la seua Resolució de 3 de juny de 1992, en execució d'allò establert en l'article 54.3.b) de la Llei de Reforma Universitària.  
Per tot açò, a proposta dels consellers d'Economia i Hisenda i de Cultura, Educació i Ciència, i amb la deliberació prèvia del Govern Valencià, en la reunió del dia 28 d'agost de 1992,  
DECRETE  
Article primer  
1. La quantia de les taxes públiques per la prestació del servei públic de l?educació superior en les universitats públiques de la Comunitat Valenciana per al curs acadèmic 1992/1993, serà la que específica aquest decret i l'annex que l'acompanya. A proposta raonada de qualsevol universitat de la Comunitat Valenciana podrà variar-se, d'acord amb la legislació vigent, alguna d'aquestes taxes per a la totalitat o alguna de les titulacions que en aqueixa universitat s'imparteixen. Aquesta variació no suposarà, en cap cas, un increment superior a l?establert per la Resolució de 3 de juny de 1992, del Consell d'Universitats.  
2. L'import de les taxes per estudis conduents a títols o diplomes que no tinguen caràcter oficial serà fixat pel consell social o òrgan en el qual recaiguen les seues funcions.  
Article segon  
1. En els plans d'estudis estructurats en assignatures, les taxes públiques establertes en la tarifa primera de l'annex podran abonar-se per curs complet o per assignatures.  
2. En el supòsit d'abonament per assignatures, se'n diferenciaran únicament dues modalitats: anual i quadrimestral. La classificació de les assignatures com a anuals o quadrimestrals serà establerta per cada universitat en funció del nombre d'hores lectives que figuren als respectius plans d'estudis. L'import de la taxa a aplicar per a les assignatures quadrimestrals serà la meitat de l'establert en la tarifa primera de l'annex per a assignatures anuals.  
3. L'import de la taxa establerta per a assignatura solta serà diferent segons que el curs al qual corresponga estiga constituït per menys de set assignatures anuals, o per set o més assignatures anuals. A aquest efecte, una assignatura anual equivaldrà a dues assignatures quadrimestrals.  
4. Quan un alumne es matricule en una mateixa assignatura per segona vegada, l'import de la matricula serà incrementada en un 15 per cent. Per a tercera o successives matricules l'import de la matricula s'incrementarà en un 30 per cent.  
5. En qualsevol cas, quan un alumne es matricule d'assignatures soltes corresponents a un mateix curs, l'import de la matricula a satisfer pel total de les dites assignatures no podrà excedir del fixat per a un curs complet, excepte si en alguna d'elles es matriculàs per tercera o successives vegades, cas en el qual no podrà superar el corresponent a un curs complet més el seu 30 per cent.  
Article tercer  
L'import dels cursos, matèries, assignatures o disciplines dels plans d' estudis conduents a títols oficials estructurats en crèdits, així com el dels cursos i seminaris de cada programa de doctorat, es calcularà d'acord amb el nombre de crèdits assignats a cada curs, matèria, assignatura, disciplina o seminari.  
1. En els plans d'estudis estructurats en crèdits i encara no homologats segons la corresponent directriu general pròpia, l?import de cada crèdit serà el quocient de dividir l?import dels curs complet entre el nombre de crèdits de què conste el curs; en el supòsit de plans d'estudis homologats per cicles, sense especificació de cursos, el nombre de crèdits que correspon a cada curs s'obtindrà dividint el nombre total de crèdits del corresponent cicle entre el nombre danys que correspon a l?esmentat cicle.  
L'import dels crèdits en les titulacions els plans d'estudis de les quals han estat homologats d?acord amb el procediment establert pel Reial Decret 1497/1987, de 27 de novembre, després de l'aprovació de la corresponent directriu general pròpia, serà el que estableixen els apartats 1.2 o 2.2, segons corresponga, de la tarifa primera.  
2. En estudis de tercer cicle l?import de cada crèdit serà l'assenyalat en el punt 3 de la tarifa primera de l'annex.  
3. Per a segona matrícula l?import del crèdit s'incrementarà en un 15 per cent, mentre que per a tercera i successives matrícules aquest increment serà del 30 per cent, en els dos casos sobre l?import establert en els paràgrafs anteriors.  
Article quart  
1. Els alumnes podran matricular-se d'assignatures soltes amb independència del curs al qual corresponguen, excepte quan s'hagen establert incompatibilitats acadèmiques per la universitat.  
2. No obstant l'anteriorment exposat, aquells alumnes que inicien estudis hauran de matricular-se del primer curs complet, amb excepció dels casos en els quals siguen revalidades assignatures del dit primer curs.  
3. En qualsevol cas, el dret a examen i l'avaluació corresponent de les assignatures matriculades quedarà limitat per les imcompatibilitats acadèmiques derivades del plans d'estudis. Sols a aquest efecte, les universitats, mitjançant el procediment que determinen les respectives juntes de govern, podran fixar un règim d'incompatibilitats acadèmiques per a aquells plans d'estudi en els quals no estigués prèviament establert.  
Article cinquè  
L'exercici del dret de matricula establert en els articles anteriors no obligarà a la modificació del règim d'horaris generals determinats en cada centre, d'acord amb les necessitats dels seus plans d'estudis.  
Article sisé  
1. Els alumnes tindran dret a triar la manera d'efectuar el pagament de les taxes establertes pels diferents estudis universitaris en la tarifa primera de l'annex, sia fent-lo efectiu en un sol pagament a principi de curs, sia de manera fraccionada en dos terminis iguals, que seran ingressats l?un en formalitzar la matrícula i l'altre durant la segona quinzena del mes de desembre.  
2. La manca de pagament de l?import total de la taxa, en el cas d'opció pel pagament total, motiva la denegació de la matrícula. L'impagat parcial de la matrícula, cas d'haver optat pel pagament fraccionat, originarà l'anul·lació de la matrícula en els termes previstos en la legislació vigent, amb pèrdua de les quantitats corresponents al primer termini.  
Article seté  
Els alumnes dels centres o instituts universitaris no estatals adscrits abonaran a la universitat, en concepte d'expedient acadèmic i de prova d'avaluació, el 25 per cent de les taxes establertes en la tarifa primera de l'annex. La resta de les taxes se satisfaran en la quantia íntegra prevista.  
Article vuité  
1. Els alumnes que obtinguen la revalidació de cursos complets o assignatures soltes per raó d'estudis realitzats en centres nacionals no estatals o centres estrangers, abonaran les taxes pels mateixos conceptes i en la mateixa quantia assenyalada per als centres adscrits en l'article anterior.  
2. Per la revalidació d'estudis realitzats en centres estat no es pagaran taxes.  
Article nové  
1. D'acord amb allò establert en l'article 3.1 del Reial Decret 2298/1983, de 28 de juliol, pel qual es regula el sistema de beques i altres ajudes a l?estudi de caràcter personalitzat, no estaran obligats a pagar la taxa del servei acadèmic els alumnes que reben beques amb càrrec als pressupostos generals de l?estat.  
2. Els alumnes que en formalitzar la matrícula s'acullen a l?exempció de taxes pel fet d'haver sol·licitat la concessió d'una beca i, posteriorment, no obtingueren la condició de becari amb dret a l'ajuda que preveu l?Ordre del Ministeri d'Educació i Ciència, de 12 de juny de 1992, o els fos revocada la beca concedida, estaran obligats al pagament de la taxa corresponent a la matrícula que van efectuar, i en cas contrari, els seria anul·lada la matrícula en totes les assignatures en els termes previstos per la legislació vigent.  
3. Els organismes que, amb càrrec als pressupostos generals de l'estat, concedesquen beques o ajudes a l'estudi, compensaran les universitats de l'import de les taxes per serveis acadèmics no satisfets pels alumnes becaris fins on arriben els crèdits que, amb aquesta finalitat, s'autoritzen en els seus pressupostos de despeses, sense perjudici de la compensació inclosa en els pressupostos generals de les universitats respectives.  
4. Les bonificacions corresponents a l'aplicació d'una o diverses matrícules d'honor es duran a terme una vegada calculat l?import de la matrícula. En el cas dels ensenyaments estructurats en crèdits, la bonificació o exempció s'efectuarà sobre el mateix nombre de crèdits que componen la matèria en la qual s'haja obtingut la matrícula d'honor.  
Article deu  
Els alumnes que en formalitzar la matrícula s'acullen a l'exempció de taxes prevista en l'article 94 de la Llei de Taxes de la Generalitat Valenciana i, posteriorment, d?acord amb el procediment establert a l?efecte, no els fos reconeguda l?exempció o els fos revocada, estaran obligats a l'abonament de la taxa corresponent a la matrícula que van efectuar, i l?impagat comportarà l'anul·lació de l?esmentada matrícula en totes les assignatures en els termes previstos per la legislació vigent.  
DISPOSICIO FINAL  
Faculte els consellers de Cultura, Educació i Ciència i d'Economia i Hisenda per a dictar les disposicions necessàries per al desplegament i l?execució d'allò que aquest decret disposa.  
València, 28 d'agost de 1992.  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ BLASCO  
El Conseller d'Economia i Hisenda,   
ANTONIO BIRLANGA CASANOVA  
ANNEX  
Tarifes  
Primera. Activitat docent  
Estudis en facultats i escoles tècniques superiors, en qualsevol dels cicles (inclosos els cursos d'adaptació per a l'accés de titulats d'escoles universitàries a facultats i escoles tècniques superiors), en col·legis universitaris i escoles universitàries:  
1. Estudis conduents als títols de llicenciat en Belles Arts, Ciències (incloses les constituïdes d?acord amb el Decret 1975/1973, de 26 de juliol), Farmàcia, Informàtica, Marina Civil, Medicina, Odontologia, Veterinària, d'Arquitectura o Enginyeria, d'Arquitectura Tècnica o Enginyeria Tècnica, de diplomat en Infermeria, Estadística, Fisioteràpia, Informàtica, Marina Civil, Optica, Podologia i Teràpia Ocupacional.  
1.1 En plans d'estudis estructurats en assignatures, per curs complet: 72.823 pessetes.  
1.1.1 Per assignatures soltes.  
a) Assignatura anual corresponent a un curs de menys de set assignatures anuals: 18.942 pessetes.  
b) Assignatura anual corresponent a un curs de set o més assignatures anuals: 12.537 pessetes.  
1.2 Cursos, assignatures i matèries de plans d'estudis de primer i segon cicle estructurats per crèdits: 1.214 pessetes/crèdit.  
2. Altres estudis conduents a títols oficials de primer i segon cicle, distints als especificats en l?apartat 1 anterior.  
2.1 En plans d'estudis estructurats en assignatures, per curs complet: 51.407 pessetes.  
2.1.1 Per assignatures soltes.  
a) Assignatura anual corresponent a un curs de menys de set assignatures anuals: 13.111 pessetes.  
b) Assignatura anual corresponent a un curs de set o més assignatures anuals: 8.735 pessetes.  
2.2 Cursos, assignatures i matèries de plans d'estudis de primer i segon cicle estructurat per crèdits: 857 pessetes/crèdit.  
3. Estudis conduents al títol de doctor (programes de doctorat).  
3.1 Conduent a un títol de doctor, la denominació del qual es corresponga amb la dels títols de l'apartat 1: 5.097 pessetes/crèdit.  
3.2 Conduent a un títol de doctor, la denominació del qual es corresponga amb la dels títols de l'apartat 2: 3.638 pessetes/crèdit.  
4. Estudis d'especialitats.  
4.1 Estudis d'especialitats mèdiques que no requeresquen formació hospitalària de l'apartat tercer de l'annex al Reial Decret 12/1984, d'11 de gener, en unitats docents acreditades: 2.943 pessetes/crèdit.  
4.2 Estudis de l?especialitat de Farmàcia, Anàlisis Clíniques, en escoles professionals reconegudes segons el Reial Decret 2708/1982, de 15 d'octubre: 2.943 pessetes/crèdit.  
4.3 Estudis d'especialitats en Infermeria, en unitats docents acreditades (Reial Decret 992/1987, de 3 de juliol): 751 pessetes/crèdit  
Segona. Avaluació i proves  
1. Proves d'aptitud per a l'accés a la universitat: 5.823 pessetes.  
2. Certificat d'Aptitud Pedagògica (inclou tots els cursos): 17.038 pessetes.  
3. Projectes de fi de carrera: 10.707 pessetes.  
4. Prova de conjunt per a l?homologació de títols estrangers d'educació superior: 10.707 pessetes.  
5. Curs d'iniciació í orientació per a majors de 25 anys: 8.690 pessetes.  
6. Examen per a tesi doctoral: 10.707 pessetes.  
7. Obtenció, per revalidació, de títols de diplomats en escoles universitàries.  
7.1 Per avaluació acadèmica i professional conduent a la dita revalidació: 10.707 pessetes.  
7.2 Per treballs exigits per a la dita revalidació: 17.833 pessetes.  
Tercera. Títols i secretaria  
1. Expedició de títols acadèmics.  
1.1 Doctor: 16.768 pessetes.  
1.2 Llicenciatura, Arquitectura o Enginyeria: 11.258 pessetes.  
1.3 Diplomatura, Arquitectura Tècnica o Enginyeria Tècnica: 5.498 pessetes.  
1.4 Duplicats per pèrdua i modificacions: 660 pessetes.  
2. Secretaria.  
2.1 Obertura d'expedient acadèmic per començament d'estudis en un centre, certificacions acadèmiques i trasllats d'expedient acadèmic: 2.040 pessetes.  
2.2 Compulsa de documents: 800 pessetes.  
2.3 Expedició de targetes d'identitat: 438 pessetes.


Còpia Permalink ELI